इस ध्यारै गी जागत-पूगत गुडि्डया (पतंगां) चाढ़ियै मनान्दे न। बडला होन्दें गै रंग-बरंगियें गुड्डियें कन्ने खटोए दा गास इ’आं बज्झोंदा ऐ अश्कै कुसै नै रग-बरंगी टाकियें आले शामयाने कन्ने रातोरात खट्‌टी टकाये दा होऐ। रक्खड़ी आले रोज जागत सारा-सार दिन तपदी-धुप्पा कोठे पर खड़ोते दे ‘बो-काटा’ -‘बो-काटा’ आक्खी-आक्खी संघा बठाली ओड़दे न। देहू दा रंग अश्कै त्राम्मा तपे दा होऐ। क्या मजाल जे उनेंगी भुक्ख त्रिह् सुज्झै, इस ध्यारै लेई कई रोज पैह्‌ले गै त्यरियां शुरू होई जन्दियां न। बजारे च किस हट्टियां रक्खड़ियें ते किश पतंगें काटुयें ते मांजें कन्ने सज्जी जन्दियां न ते बजारें चा लगंदे राह्-राह्‌न्दुयें गी रक्खड़ी औने दा चेत्ता करन्दिया रौह्‌न्दियां न।